**ПРАТЕНИЧКО ПРАШАЊЕ**

од пратеникот Јован Лазарев поставено на 81-та седница

на Собранието на Република Македонија одржана

на 26 ноември 2009 година

 Пратеничкото прашање гласи:

Познато е дека преку Агенцијата за финансиска поддршка на земјоделството и рурален развој стојат на располагање кредитни линии од европските фондови. Во медиумите се спомнуваат различни суми предвидени за различни години. Исто така, се шпекулира дека определените суми кои не се искористени во 2007 година, 2008 година се пропаднати.

Ве молам, да ми одговорите дали е тоа точно. Исто така ве молам да ми одговорите ако може, а и да не информирате нас пратениците како и заинтересираните земјоделци, како планирате да ги искористите овие средства.